

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADONAČELNIK

KLASA: 008-01/22-01/17

URBROJ: 2186/012-01/24-22-1

U Ivancu, 7. travnja 2022.

Medijima – svima

Poštovani predstavnici medija,

u povodu predstojećih uskrsnih blagdana, pozivam Vas na

**USKRSNI SAJAM I USKRSNU IZLOŽBU**

**koju Grad Ivanec u suradnji s gradskim udrugama, školama i dječjim vrtićima priređuje**

**u ponedjeljak, 11. travnja 2022. godine**

**u gradskom parku Ivanec s početkom u 16.30 sati**

Sudjeluju:

* gradske udruge (prikaz tradicionalnih uskrsnih jela i kolača ivanečkoga kraja, tradicijski obojane pisanice, uskrsni ukrasi i rukotvorine i sl.)
* učeničke zadruge osnovnih škola Ivanec i Radovan
* djeca i odgojiteljice dječjih vrtića Ivančice i Bambi Ivanec (dječje uskrsne igre – zečji mini golf, uskrsna košarka, uskrsni kružić-križić, utrka u nošenju jaja u žlici i s balonima, oslikavanje dječjih lica, oslikavanje velikih pisanica, ukrašavanje ukrasnog grmlja i stabalaca u parku pisanicama i sl., a sve pod vodstvom Uskrsnog zeca i Uskrsne zečice)
* oko 19 sati – polazak djece u Kino, na lutkarsku predstavu Tri mačke i zec

**Napominjemo da će se uskrsnom druženju velikih i malih u gradskome parku pridružiti i izbjegli građani i djeca iz ratom razorene Ukrajine.**

Pozivam Vas da medijski zabilježite ovu zanimljivu manifestaciju.

gradonačelnik:

**Milorad Batinić**